C 130/22
RO
Jurnalul Oficial al Uniunii Europene
14.4.2023
Pe lângă mențiunile obligatorii, etichetele trebuie să conțină, de asemenea, următoarele mențiuni: identificarea și logoul IGP „VACA DE EXTREMADURA” și datele privind trasabilitatea.
Logoul IGP „VACA DE EXTREMADURA”
4.
Delimitarea concisă a ariei geografice Aria geografică a indicației geografice protejate „Vaca de Extremadura” cuprinde întregul teritoriu al comunității autonome Extremadura.
5.
Legătura cu aria geografică IGP „Vaca de Extremadura” se bazează pe caracteristicile specifice ale cărnii și pe originea sa geografică.
5.1.
Caracteristicile specifice ale ariei geografice Extremadura este situată în sud-vestul Spaniei, în Peninsula Iberică, și are o suprafață de 41 635 km2, din care aproximativ 14 300 km2 sunt „dehesas” și peisaje de tip „dehesa”.
În ceea ce privește fauna, speciile de animale domestice întâlnite în Extremadura cuprind, în mare parte, rase autohtone care sunt conectate și strâns legate de cel mai tipic mediu din regiune („dehesa”).
Având în vedere robustețea și capacitatea lor sporită de a se adapta la medii dificile, toate aceste specii contribuie la menținerea și la îmbunătățirea ecosistemului, fertilizând solul, îmbunătățind calitatea pășunilor și încetinind dezvoltarea zonelor de tufăriș.
Precipitațiile au un caracter foarte neuniform pe tot parcursul anului, cea mai mare frecvență a acestora înregistrându-se toamna și primăvara, cu variații considerabile de la an la an.
Clima în zonele cu „dehesas” se caracterizează printr-o perioadă uscată care marchează zvântarea timpurie a pășunilor.
Temperaturile extreme și vremea ploioasă au făcut ca rasele incluse în IGP „Vaca de Extremadura” să se adapteze cât se poate de bine, având în vedere că acestea pot rezista atât la frig și la căldură, cât și la deficitul de apă din perioadele de secetă.
Ecosistemul prioritar pentru fermele de bovine cu IGP „Vaca de Extremadura” sunt „dehesas” și peisajele de tip „dehesa”.
„Dehesa” constituie unul dintre sistemele definitorii ale IGP „Vaca de Extremadura” în ceea ce privește creșterea extensivă a animalelor în Extremadura și se caracterizează prin pășunatul pe suprafețe mari de teren.
Creșterea animalelor în aceste zone este perfect adaptată la mediu având în vedere caracterul robust al raselor crescute.
Clima aspră și solurile sărace și de slabă calitate au limitat dezvoltarea agriculturii, care a fost înlocuită, în mare parte, cu creșterea animalelor.
Acest întreg ecosistem are o influență pozitivă asupra caracteristicilor produsului. 5.2.
Specificitatea produsului Carnea provenită de la vaci „Vaca de Extremadura” este remarcabilă pentru culoarea sa care variază de la roșu-cireașă până la roșu-purpuriu, precum și pentru striațiile sale netede și marmorate, cu grăsime de culoare alb-crem până la gălbui, cu o textură fermă și tare la atingere.
De asemenea, este remarcabilă prin aroma sa de grăsime animală, prin suculența sa la degustare și prin gustul său intens și persistent de carne, caracteristic cărnii de vită.